વઢવાણ તાલુકાના ખેરાળી-માળોદ રોડ પર પેસેન્જરો ભરી જઈ રહેલ સીએનજી રીક્ષાનું અચાનક ટાયર ફાટતાં રીક્ષાચાલકે સ્ટેરીંગ પરનો કાબુ ગુમાવતાં રીક્ષા અંદાજે પાંચ પેસેન્જરો સહિત ત્યાંથી પસાર થતી નર્મદાની કેનાલમાં ખાબકી હતી જે અંગેની જાણ આસપાસથી પસાર થતાં લોકો સહિત વાહનચાલકોને થતાં બચાવ કામગીરી હાથધરી હતી અને આ અંગે સ્થાનિક તંત્ર સહિત પાલિકાની ફાયર ફાયટર ટીમ તેમજ પોલીસને પણ જાણ કરી હતી આથી ગ્રામજનો સહિત ફાયર ફાયટરની ટીમ ઘટના સ્થળે આવી પહોંચી હતી અને કેનાલમાંથી રીક્ષા સહિત ચાર વ્યક્તિને સહિ સલામત બચાવી લેવામાં આવ્યાં હતાં.